open-index/open-wikipedia-markdown huggingface dataset:
Ja nemam snage da te ne volim

**Ja nemam snage da te ne volim** je naziv osmog studijskog albuma sarajevske pop grupe Hari Mata Hari. Sniman je tokom oktobra i novembra 1997. godine u J.M. Sound Studio u Zagrebu, a objavila ga je sarajevska izdavačka kuća In Takt Records iste godine. Muziku i tekstove za većinu pjesama na ovom albumu komponirao je pjevač i vođa grupe Hari Mata Hari Hajrudin Varešanović, osim pjesama *"U pomoć"* (muzika Mirsad Asotić), *"Ne lomi me"* (muzika Franjo Valentić), *"Gdje si sada ljubavi"* i *"Nije čudo"* (tekst Fahrudin Pecikoza). Na albumu se nalazi devet pjesama komponiranih u pop stilu sa mješavinom bržih i laganijih plesnih pjesama. Kao posljedica preseljenja Varešanovića u Zagreb, primjetan je mnogo manji utjecaj bosanskohercegovačke narodne muzike u pjesmama na ovom albumu, što je bila jedna od prepoznatljivih osobina muzičkog sastava Hari Mata Hari na njihovim prethodnim albumima. Izuzetak su prve dvije pjesme ''"'Ja nemam snage da te ne volim"* i *"U pomoć"'', koje su otpjevane i odsvirane u ranijem prepoznatljivom stilu. "Ja nemam snage da te ne volim" predstavlja dobar primjer saradnje sarajevskih i zagrebačkih muzičara koji su učestvovali pri njegovom snimanju. Dizajn za omot uradio je Davor Papić.

## Spisak pjesama 
## Članovi grupe 
*Hajrudin Varešanović - pjevanje 
*Izudin Kolečić - bubnjevi  
*Željko Zuber - bas-gitara 
*Adi Mulahalilović - klavijature 

## Gostujući muzičari 
* Boris Duginovački - Zamba - gitara
* Marko Križan - flauta 
* Mirsad Asotić - gitara
* Goran Mačužić - klavijature
* Amir Kazić Leo - prateće pjevanje
* Ivana Čabraja - prateće pjevanje 
* Jadranka Krištof - prateće pjevanje 

## Izvori 
Kategorija:Albumi Hari Mata Harija
Kategorija:Albumi iz 1997.
Lični razvoj

Polje ličnog razvoja uključuje pojedinačno samo-unaprijeđenje i razvoj drugih. Dodatno, lični razvoj može uključivati programe, alate i metode. Na nivou pojedinca, lični razvoj uključuje ciljeve, planove ili akcije orijentisane prema jednom ili više navedenih postignuća:
* poboljšanje samosvijesti
* poboljšanje samospoznaje
* izgradnju ili obnavljanje identiteta
* razvoj sopstvenih prednosti ili sposobnosti
* izgradnju mogućnosti zapošljavanja ili ljudskog kapitala
* poboljšanje životnog stila ili kvaliteta života
* ispunjavanje vlastitih želja
* definisanje i izvršavanje planova o vlastitom razvoju
Koncept pokriva šire polje nego što je lični razvoj ili samopomoć: lični razvoj uključuje i razvoj drugih. Ovo se ostvaruje kroz naučavanje ili mentorstvo, kroz međusobno takmičenje, ili kroz profesionalne službe: održavanje treninga, procjenjivanje ili "coaching" (coaching se odnosi na aktivnosti trenera na razvoju sposobnosti trenirane osobe ili klijenta).
## Također pogledajte 
*Elon Musk

## Reference 
## Vanjski linkovi 
Kategorija:Lični razvoj
Kumanovo

**Kumanovo** () je grad u sjeveroistočnoj Sjevernoj Makedoniji. Sjedište je istoimene općine i treći grad po broju stanovnika u državi. Smješten je na važnom križanju puteva, između Srbije, Bugarske i Grčke. Od Skoplja je udaljen 37 kilometara. Nalazi na nadmorskoj visini od 340 metara. Površina grada iznosi 509.48&nbsp;km2, a u njemu živi preko 70.000 stanovnika. Načelnik Kumanova je Zoran Damjanovski.

## Historija
Prema legendi, ime naselja dolazi od imena plemena koje je 1094. godine stupilo na ovaj prostor, te se neko vrijeme zadržalo na području današnje općine Kumanovo i šire. Druge pretpostavke o imenu ne postoje.

Pretpostavlja se da je Kumanovo osnovano u 12. vijeku u blizini sela *Žegligovo*. U turskim dokumentima se pominje 1519. godine kao selo u *Nagoričkoj nahiji*, koja se spadala u *Ćustendilski sandžak*. U to vrijeme je kao naselje imalo 52 kuće sa oko 300 stanovnika. Sredinom 17. vijeka prerasta u grad i postaje administrativni centar *Kumanovske nahije*. Turski putopisac Evlija Čelebija prošao je 1660. godine kroz Kumanovo i zabilježio da je tada u njemu postojalo: 600 kuća, džamija, medresa, karavansaraj, više radnji i mlinova.

## Demografija
Prema popisu iz 2002, Kumanovo ima 70.842 stanovnika:

## Poznate osobe
* Vasil Iljoski, pisac, dramaturg, profesor
* Trajko Prokopiev, kompozitor
* Vladimir Antonov, arhitekta
* Hristijan Todorovski Karpoš, partizan
* Saltir Putinski, gradonačelnik

## Međunarodni odnosi
* Bijeljina, Bosna i Hercegovina
* Prozor, Bosna i Hercegovina
* Gabrovo, Bugarska
* Plovdiv, Bugarska
* Varaždin, Hrvatska
* Kosovska Mitrovica, Kosovo
* Nikozija, Kipar
* Câmpina, Rumunija
* Çorlu, Turska
* Čukarica, Srbija
* Gornji Milanovac, Srbija
* Leskovac, Srbija
* Nikšić, Srbija
* Obrenovac, Srbija
* Pančevo, Srbija
* Vranje, Srbija

## Također pogledajte 
* Kumanovski sporazum

## Reference
Kategorija:Gradovi u Sjevernoj Makedoniji
Lipom

**Lipom** (lat. *lipoma*) je benigni tumor sastavljen iz masnog tkiva. To je najčešći oblik tumora mekih tkiva. Lipomi su mekani na dodir, obično pomični, te su općenito bezbolni. Mnogi lipomi su mali (ispod jedan centimetar promjera), ali mogu narasti i do šest centimetara. Obično se nalaze u odraslih osoba od 40 do 60 godina starosti, ali može se naći i u djece. Neki izvori tvrde da se maligna pretvorba može dogoditi, dok drugi tvrde da nema uvjerljivih dokumenata koji to dokazuju.

## Tipovi
desno|mini|Lipom odsranjen sa trupa čovjeka
Postoji nekoliko tipova lipoma 624-5:
* **Angiolipoleiomyoma** je stečeni solitarni  asimptomatični čvor, obično na ekstremitetima koji sadrži mišićno, masno i vezivno tkivo.627
* **Angiolipoma** je na dodir bolno osjetljiv potkožni čvor sa svim osobinama tipičnog lipoma.624
* **Lipoma chondroides (hrskavičavi lipom)** je duboki, čvrsti žuti tumor koji se obično nađe na nogama žena. 625
* **Hibernoma** je lipom porijeklom od smeđe masti.
* **Intradermalni lipom vretenastih ćelija** uglavnom se nalazi kod žena sa podjednakom distribucijom na glavi, trupu, vratu rukama i nogama.625
* **Neuralni fibrolipom** je tumor masnog i vezivnog tkiva koji raste u blizini nerava i često vrši kompresiju na živce.625 Neurofibromatoza je karakterizirana mnoštvom ovakvih tumora.
* **Pleomorfni lipom**, poput lipoma vretenastih ćelija se nalazi na leđima i vratu starijih muškaraca karakteriziran sa džinovskim ćelijama.625
* **Lipom vretenastih ćelija** je asimptomatski, spororastući potkožni tumor koji se obično nalazi na ramenim, vratu i leđima starijih muškaraca.625
* **Površni potkožni lipom **, je najčešći tip i nalazi se obično ispod kože.625 Najčešći je na trupu, bedrima i podlakticama mada se može naćibilo gdje gdje ima masnog tkiva.

## Prevalencija 
Oko jedan posto opće populacije ima lipome. Ovi tumori se mogu pojaviti u bilo kojoj dobi, ali najčešći su u srednjoj dobi, često se pojavljuje u ljudi od 40 do 60 godina starosti. .  Kožni lipomi su rijetki u djece , ali ovi tumori se mogu pojaviti kao dio nasljedne bolesti Bannayan-Zonana sindrom.
 
## Uzroci 
Tendencija nastanka lipoma nije uvijek urođena mada postoje i urođene bolesti kao multipla familijarna lipomatoza. Genetička ispitivanja miševa u laboratoriji su pokazala korelaciju između *HMG I-C* gena za koji je utvrđeno da je u relaciji sa pretilosti.

Postoje slučajevi gdje se lipomi javljaju nakon manjih povreda za koje se smatra da su uzrok početka rasta posttraumatskih lipoma. Međutim, veza između razvoja lipoma i traume je kontraverzna.

## Simptomatologia 
U većini slučajeva lipomi su bez simptoma. Često predstavljaju kozmetski problem a u rijetkim slučajvima mogu da pritisnu nerve ili krvne sudove.

## Terapija 
Terapija lipoma je hirurška a sastoji se od hirurše ekcizije (izrezivanja) lipoma. Operacija se može uraditi ulokalnoj anesteziji a izuzetno je potrebna opća anestezija kod većih lipoma.

## Reference 
Kategorija:Kožne bolesti
Kategorija:Hirurgija
Negotino

**Negotino** (makedonski: *Неготино*) je grad u centralnoj Sjevernoj Makedoniji. Negotino je dio Tikveške regije i najbliži gradovi Negotina su Kavadarci i Demir Kapija. Od Skoplja, Negotino je udaljen oko 100 kilometara, dok od Kavadarca oko 10 kilometara. Negotino je poznat po svojoj vinskoj industriji i kvalitetnog grožđa. Većina stanovnika su Makedonci i načelnik je Vanco Apostolov

## Demografija
Prema popisu iz 2002, Negotino ima 13.284 stanovnika:

*Makedonci 12994 (97,82%)
*Albanci 1
*Turci 46
*Romi 74
* Vlasi 11
* Srbi 117
* Bošnjaci 1
* Ostali 40

## Reference
## Vanjski linkovi 
Kategorija:Naselja u Sjevernoj Makedoniji
*
Bloemfontein

**Bloemfontein** (engleski izgovor: ˈblʊmfɒnteɪn), na holandskom "spring of Bloem", "cvjetanje" or "fontana cvijeća") je glavni grad Provincije Free State u Južnoafričkoj Republici, kao i jedan od tri državna glavna grada, sjedište sudske vlasti. Ime grada na Sesotho jeziku je *Mangaung*, što znači "mjesto geparda i postao je dio lokalne općine Mangaung, 2000. Bloemfontein je popularan i poznat kao grad ruža, zahvaljujući obilju ovog cvijeća i festivalu koji se svake godine održava.

Grad se nalazi na suhim travnjacima na 29 06 J 26 13 I, na nadmorskoj visini od 1 395 metara iznad nivoa mora. Grad ima blizu 370.000 stanovnika, dok općina Mangaung ima 645.455 stanovnika. Bloemfontein je sa svijetom povezan preko istoimenog aerodroma.

## Reference 
Kategorija:Južnoafrička Republika
Kategorija:Glavni gradovi afričkih država
Episkopi kantonman

mini|250px|položaj Episkopi-ja
**Episkopi kantonman**, (vojna stanica), na Kipru, je glavni grad britanskih vojnih baza u Akrotiri i Dhekelia, i lociran je u sredini "Western Sovereign Base Area (WSBA)" Zapadne suverene baze, uz bok Akrotiri-ja. U Istočnoj suverenoj bazi "Eastern Sovereign Base Area (ESBA)" su Dhekelia i Ayios Nikolaos. Episkopi se nalazi na 34°40′S 32°51′I﻿ / ﻿34.667°S 32.85°I﻿ / 34.667; 32.85.

Iako nije najveća britanska vojna baza na ostrvu, on je sjedište civilne i vojne administracije Suverene vojne baze.

## Također pogledajte 
* Akrotiri i Dhekelia

## Reference 
## Vanjski linkovi 
* https://www.episkopi.sceschools.com/page/?title=Information&pid=10 

Kategorija:Ujedinjeno Kraljevstvo
Kategorija:Kipar
Conakry

**Conakry** (jezik Susu: *(Kɔnakiri)* je glavni grad i najveći grad zapadnoafričke države Gvineja. Conakry je lučki grad na obali Atlantskog okeana i ujedno je ekonomski, finansijski i kulturni centar Gvineje, sa 1.931.184 stanovnika. Prvobitno smješten na ostrvu Tombo, jednom od Îles de Los, proširio se na susjedno poluostrvo Kaloum.

U Conakry-ju živi skoro četvrtina stanovništva države.

U decenijama nakon što je Gvineja stekla nezavisnost 1958. godine, stanovništvo Conakryja je procvjetalo, sa 50.000 stanovnika 1958. na 600.000 1980. godine, na više od 2 miliona danas. Mala površina grada i relativna izolacija od kopna, iako prednost za njegove kolonijalne osnivače, stvorili su infrastrukturni teret od sticanja nezavisnosti.
lijevo|mini|218x218piksel

## Reference 
Kategorija:Gvineja
Kategorija:Glavni gradovi afričkih država
Apsorpcijska spektroskopija

[mini|250px|Primjer primjene apsorpcione spektroskopije: apsorpcioni spektar atmosfere planete izvan Sunčevog sistema - vidljiva je [natrijumova linija]]
**Apsorpciona spektroskopija** se odnosi na spektroskopske tehnike koje mjere apsorpciju zračenja, nastalu uslijed interakcije sa uzorkom, kao funkciju frekvencije ili talasne dužine. Uzorak apsorbira energiju (npr. fotone) iz izvora zračenja pri čemu postoji razlika u intenzitetu apsorpcije u zavisnosti od frekvencije. Zavisnost intenziteta apsorpcije od frekvencije (ili talasne dužine) predstavlja apsorpcioni spektar. Apsorpciona spektroskopija ima primjenu u analitičkoj hemiji kao tehnika kojom je moguće kvalitativno i kvantitativno odrediti neku supstancu (npr. infracrvena spektroskopija, UV-vidljiva spektroskopija).

## Apsorpcioni spektar
mini|250px|Solarni spektar sa vidljivim Fraunhoferovim linijama
Apsorpcioni spektar neke supstance predstavlja dio upadnog zračenja koji je supstanca apsorbirala u određenom rangu frekvencija. Apsorpcioni spektar je primarno određen atomskim i molekularnim sastavom supstance. Najveća je vjerovatnoća da će zračenje biti apsorbirano na frekvencijama koje odgovaraju energetskoj razlici između energetskih nivoa molekule. Apsorpcija koja se događa uslijed prelaza između dva energetska stanja predstavlja apsorpcionu liniju, a spektar se obično sastoji od većeg broja linija. U zavisnosti od sredine u kojoj se nalazi molekula, spektar će imati određenu širinu i oblik.

## Osnovna teorija
Apsorpcione linije su tipično klasifikovane prema prirodi kvantno-mehaničke promjene inducirane u atomu ili molekuli. Npr. rotacione linije se pojavljuju kada se mijenja rotaciono stanje molekule. Rotacione linije pripadaju mikrotalasnom dijelu spektra. Vibracione linije su posljedica promjene vibracionog stanja molekule i pripadaju infracrvenom području elektromagnetnog spektra.

## Također pogledajte 
* Ultravioletna-vidljiva spektroskopija
## Reference
Kategorija:Spektroskopija
Kategorija:Elektromagnetno zračenje
Virtopsija

**Virtopsija** (engl. *virtopsy*) jeste kovanica od riječi *virtual* i *autopsy*, tj. virtualna autopsija. To je način izvođenja neinvazivne ili minimalno invazivne autopsije skeniranjem leša. *Virtopsy* je i registrirano ime istraživačkog tima iz Berna, Švicarska.

## Virtopsije u popularnoj kulturi 
* U seriji *CSI: Miami* (epizoda *Deep Freeze*), Alexx izvodi virtopsiju na nedavno ubijenom sportisti, kako bi spriječila oštećenje tijela zbog predviđenog kriogenog zamrzavanja.
* U seriji *CSI: NY* (epizoda *Veritas*) Sid radi virtualnu autopsiju na Dereku, pokazujući Stelli da je metak koji ga je ubio ušao kroz njegov obraz.

## Također pogledajte 
* Autopsija
* Magnetna rezonanca
* Medicinska slikovna dijagnostika
* kompjuterizovana tomografija

## Vanjski linkovi 
* web-stranica o virtopsijama na Univerzitetu Bern.
* Članak o virtopsijama u časopisu *Popular Science*
* Članak o virtopsijama u novinama *New York Times*
* [Virtualna autopsija

Kategorija:Medicina(https://bs.wikipedia.org/wiki/Kategorija:Medicina)]
Bujumbura

mini|desno|Centar Bujumbure, s jezerom Tanganjika u pozadini
**Bujumbura** je bivši glavni grad i glavna luka države Burundi, preko koje se najvećim dijelom odvija izvoz kafe, koža i rude kalaja. Lociran je na sjeveroistočnoj obali jezera Tanganjika.

Gradski centar je kolonijalni grad s velikom pijacom, glavnim stadionom, velikom džamijom i katedralom dijeceze Bujumbura. Muzeji u gradu uključuju Muzej života Burundija i Geološki muzej. Ostale bliže atrakcije su Rusizi nacionalni park, Spomenik Livingstone–Stanley, predsjednička palača, kao i izvor najjužnije pritoke Nila, za šta lokalno stanovništvo kaže da je izvor Nila.

Trajekt plovi od Bujumbure do Kigome u Tanzaniji, dok je u gradu i međunarodni aerodrom i Univerzitet Burundija. Sjedište Univerziteta Hope Africa također je u Bujumburi.

* Površina gradskog područja: 86,54&nbsp;km2
* Nadmorska visina: 774 m
* Broj stanovnika (2008):
Ukupno: 497.166
Gustoća 2720,6/km2

## Reference 
## Vanjski linkovi 
Kategorija:Burundi
Strikture jednjaka

Benigna **esofagealna striktura** je suženje jednjaka koje otežava gutanje.

## Uzroci
Obično je u vezi sa gastroezofagealnim refluksom, upalom jednjaka (esophagitis), poremećajem rada donjeg sfinktera jednjaka, poremećajima peristaltijke jednjaka i hijatus herniji. Mogu nastati i nakon hirurških intervencija na jednjaku. U toku cijeljenja može dooći do formiranja ožiljaka.

## Dijagnoza
Može se dijagnosticirati pomoću ezofagografije sa barijumovom kašom. Može se koristiti CT ili obični rendgenski snimak nakon uzimanja ovog kontrasta. Ezofagoskopija omogućava dijagnozu i uzimanje biopsije ukoliko se sumnja na postojanje raka jednjaka. 

## Incidencija/prevalencija
Gastroesofagealna refluksna bolest (GERB) se javlja kod otprilike 40% odraslih. Strikture nalazimo u 7 do 23% pacijenata sa GERB-om koji se ne tretiraju.

## Simptomi
Simptomi uključuju žgaravicu, kiseo okus u ustima, kašalj, pacijent se zagrcne ili guši, kratak dah, štucanje, bolno gutanje, povraćanje crvene krvi i gubitak težine.

## Tretman
Ako je uzrok upala jednjaka onda se tretira antibioticima. Da bi se riješila striktura mogu se ubaciti bužije kojima se jednjak dilatira.Može se tretirati posebnim balonom koji se naduva u toku endoskopskog pregleda jednjaka. Mogu se koristiti i ljekovi koji smanjuju kiselost želudačnog soka kao što su H2 blokatori (ranitidin) i blokatori protonske pumpe (omeprazol).   
## Prevencija
da bi se izbjegao nastanak striktura treba jesti krutu hranu koja priorodno rasteže jednjak. Međutim, i pored ovoga mogu nastati strikture.

## Reference
## Također pogledajte 
* Bolesti jednjaka
* Spazam jednjaka
* Rak jednjaka
* Esophagitis

## Vanjski linkovi
* MedlinePlus Medical Encyclopedia: Esophageal Stricture
* eMedicine page
* eCureMe page

Kategorija:Bolesti
Kategorija:gastroenterologija
Haićanski kreolski jezik

**Haićanski kreolski jezik** (kreyòl, aiysyen, haićanski, haićanski kreolski francuski; ISO 639-3: hat ), često nazivan jednostavno kreolka ili Kreyòl (izgovara se [kɣejɔl]), jezik je koji se govori u Haitiju. Ima oko 7 milona govornika (2001.), koji su gotovo čitava populacija Haitija, a preko emigracije, oko 400.000 govornika koji žive u Bahamima, Kanadi, na Kajmanskim otocima, u Dominikanskoj Republici, Francuskoj Gvajani, Gvadalupi, Portoriku i SAD-u. Haićanski kreolski je najgovoreniji kreolski jezik u svijetu.

Jedan je od dva službena jezika Haitija, zajedno s francuskim. Temelji se prvenstveno na francuskom, ali sadrži i različite uticaje, posebno zapadnoafričkih i centralnoafričkih jezika (iz XVIII vijeka, uključujući i neke arapske), Taíno, portugalskog, španskog i engleskog jezika. Afrički i francuski uticaj je najjači, jer su te dvije populacije bile u kontaktu tokom razvoja kreolskih jezika.

## Reference 
## Vanjski linkovi 
* Haitian Creole French (14th)
* Haitian Creole French (15th)

Kategorija:Jezici
Kategorija:Haiti
Crkva svetog Vasilija Blaženog u Moskvi

[mini|250px|*Crkva Svetog Vasilija Blaženog*Legenda kaže da je nakon završetka crkve [Ivan Grozni dao oslijepiti graditelja kako ne bi napravio ništa ljepše.]]

**Katedrala svetog Vasilija Blaženog** (ruski Собор Василия Блаженного) ili jednostavno **Sveti Vasilije** je prekrasna crkva u Moskvi koju je između 1550. i 1560. godine dao izgraditi Ivan IV (bolje poznat kao Ivan Grozni) da obilježi svoja osvajanja. Izgradili su je arhitekti *Barma i Postnik*.

Ime crkve se mijenjalo kroz vijekove. Najprije je bila posvećena Uznesenju Djevice Marije u skladu s istočnjačkom tradicijom.

Katedrala se zapravo sastoji od osam manjih crkava okupljenih oko jedne glavne. Tlocrt crkve Sv. Vasilija u osnovi je križni. Srednja, glavna crkva, omeđena je sa četiri osmerokutne crkve na glavnoj osi i još četiri – dvjema četvreokutnim i dvjema nepravilnog oblika – na dijagonalama. Toranj glavne građevine, koji ima oblik šatora, okružen je maštovitim šarolikim kupolama koje su imale izrazito visoke (poput tornjeva) tambure i vrhove u obliku lukovice (Rusi su počeli koristiti ovaj oblik kupole u XII vijeku, umjesto bizantskih plitkih kupola, jer su ove bolje podnosile težinu snijega koji je veoma čest problem na sjeveru).

Eksterijer, prvobitno bijele boje, obojen je u XVII vijeku kad je željezni (pozlaćeni) krov zamijenjen crijepom.

## Također pogledajte 
* Moskva
* Katedrala
* Pravoslavlje

Kategorija:Moskva
Kategorija:Pravoslavlje
Kategorija:Svjetska baština u Rusiji
Prvenstvo G8 u rukometu 2010.

**Prvenstvo G8 u rukometu 2010.** održano je u Kielu u Njemačkoj.

## Prvi krug 
### Grupa A 
* SAD - 4 boda
* Italija - 5 bodova
* UK - 2 boda
* Kanada - 1 bod

* 1.6.: **SAD** - UK **29**:27
* 1.6.: **Italija** - Kanada **24**:23
* 2.6.: SAD - Kanada 29:29
* 2.6.: **Italija** - UK **44**:12
* 3.6.: SAD - Italija 28:28
* 3.6.: **UK** - Kanada **31**:25

### Grupa B 
* Njemačka - 3 boda (gol-razlika +13)
* Rusija - 3 boda (gol razlika +4)
* Japan - 0 bodova
* Francuska - 6 bodova

* 1.6.: **Njemačka** - Japan **40**:26
* 1.6.: Rusija - **Francuska** 22:**30**
* 2.6.: Njemačka - **Francuska** 25:**26**
* 2.6.: **Rusija** - Japan **30**:18
* 3.6.: Njemačka - Rusija 27:27
* 3.6.: Japan - **Francuska** 5:**50**

## Drugi krug 
### Od 5. do 8. mjesta 
* 4.6.: Kanada - **Rusija** 34:**38**
* 4.6.: UK - **Japan** 26:**27**

* 6.6., za 7. mjesto: Kanada - **UK** 21:**27**
* 6.6., za 5. mjesto: **Rusija** - Japan **43**:26

### Od 1. do 4. mjesta 
* 5.6.: SAD - **Francuska** 32:**39**
* 5.6.: **Italija** - Njemačka **27**:26

* 7.6., za 3. mjesto (bronzu): **SAD** - Njemačka **27**:25
* 7.6., za 1. mjesto (zlato): Francuska - **Italija** 26:**35** (10:**15**)

## Konačni poredak 
* ZLATO: Italija
* SREBRO: Francuska
* BRONZA: SAD
* 4. Njemačka
* 5. Rusija
* 6. Japan
* 7. UK
* 8. Kanada

## Reference 
## Vanjski linkovi 
Kategorija:Rukomet
Dennis Gabor

mini|desno|250px|Dennis Gabor 1971.
**Dennis Gabor** (izvorno mađarsko ime: Gábor Dénes; rođen 5. juna 1900. u Budimpešti, umro 9. februara 1979. u Londonu) bio je mađarsko-britanski elektroinženjer i inovator. Najviše je poznat po svom izumu holografije, za koju je dobio Nobelovu nagradu za fiziku 1971. kao i IEEE Medalju časti 1970. godine.

Dok je radio u kompaniji British Thomson-Houston, izumio je holografiju 1947. godine.

Slijedeći veoma brz razvoj lasera i raznih holografskih aplikacija, kao što su primjena u umjetnosti, smještaju informacija i prepoznavanju obrazaca, Gabor je doživio potvrdu svog uspjeha širom svijeta, za šta je dobio niz vrijednih priznanja, nagrada i počasnih doktorata.

Kategorija:Rođeni 1900.
Kategorija:Umrli 1979.
Kategorija:Biografije, Budimpešta
Kategorija:Mađarski fizičari
Kategorija:Britanski fizičari
Kategorija:Dobitnici Nobelove nagrade za fiziku
Kategorija:Članovi Kraljevskog društva
Kategorija:Britanski nobelovci
Kategorija:Mađarski nobelovci
Kategorija:Dobitnici Nagrade "Holweck"
Ahalazija

**Ahalazija** (*Achalasia*) ili *ahalazija jednjaka*, *ahalazija kardije*, *kardiospazam*  i *aperistaltika jednjaka* (ezofagusa) je poremećaj pokretljivosti (motiliteta) jednjaka. Glatke mišićne ćelije jednjaka nemaju svoju normalnu peristaltiku (sposobnost mišića probavne cijevi da pokreće hranu prema završetku debelog crijeva). Istovremeno donji sfinkter jednjaka (LES -*Lower oesophageal sphincter*) se ne relaksira da bi propustio hranu u želudac za vrijeme akta gutanja. Stoga se kaže da je glavna karakteristika ahalazije neadekvatna relaksacija donjeg sfinktera jednjaka (donji ezofagealni sfinkter) i aperistaltika jednjaka. Javlja se kod oba spola (češće kod muškaraca) između 30. i 60. godine života.

Karakteristika ahalazije je disfagija: otežano gutanje, regurgitacija (vraćanje pojedenog progutanog sadržaja) i, ponekad, bol u prsima. Dijagnoza se postavlja pomoću manometrije jednjaka i rendgenskim radiološkim pretragama sa barijevom kašom. Postoje različiti lijekovi za liječenje ali uspjeh nije nikada kompletan. Botoks se može koristiti za liječenje ali je najbolje uraditi Hellerovu miotomiju donjeg sfinktera jednjaka. Najčešći tip je primarna ahalazija gdje se ne zna uzrok. Distalni inhibitorni neuroni jednjaka ne funkcioniraju dobro. Incidenca je jedan slučaj na 100.000 stanovnika godišnje.

## Etiologija 
Promjene nastaju uslijed poremećaja neuro-mišićnog aparata, odnosno nedostatka vlakana Aerbahovog živčanog pleksusa (spleta živaca) u mišićnom sloju zida jednjaka.

## Reference 
## Vanjski linkovi 
*http://www.medicinenet.com/achalasia/article.htm

Kategorija:Bolesti digestivnog trakta
Kategorija:Bolesti
Velika nagrada Turske 2010.

**Velika nagrada Turske 2010.** (formalno **2010 Formula 1 Turkish Grand Prix**) je bila motorna utrka Formule 1 održana 30. maja 2010. u Istanbul Parku, Tuzla, Turska. Bilo je to sedmo kolo Svjetskog prvenstva Formule 1 2010. i šesta Velika nagrada Turske. Vozač Meklarena Luis Hamilton pobijedio je u trci od 58 krugova krenuvši sa druge pozicije. Njegov saigrač Jenson Button završio je drugi, a vozač Red Bulla Mark Webber treći.
[lijevo|mini|[Istanbul Park, gdje je održana utrka.]]
[alt=A man in his late thirties wearing a red, white and grey jacket and a white baseball cap with sponsors logos.|mini|[Mark Webber *(na slici iz 2014.)* imao je treću uzastopnu pole poziciju u sezoni.]]
[alt=A man in his early twenties wearing a navy blue baseball cap with sponsors logos and a T-shirt jacket. He is holding a microphone in his right hand.|lijevo|mini|[Sebastian Vettel se sudario sa timskim kolegom Webberom u 40. krugu trke.]]
[alt=A man in his early twenties wearing a white T-shirt and a red baseball cap with sponsors logos. He is holding a microphone in his left hand.|mini|[Lewis Hamilton *(na slici 2008.)* odnio je svoju prvu pobjedu ove godine.]]

## Rezultati treninga (Petak) 
### Prvi trening  
### Drugi trening  
## Rezultati treninga (Subota) 
### Treći trening  
### Kvalifikacije 
## Utrka (nedjelja) 
## Reference 
Turska
2010
Kategorija:2010. u Turskoj
Nogometne utakmice Bosna i Hercegovina – Švedska

Prvu zvaničnu utakmicu Bosna i Hercegovina i Švedska odigrale su 29. maja 2010. na stadionu Råsunda u Stockholmu. Švedska je golom u posljednjim trenucima prvog poluvremena povela golom Ola Toivonena. U drugoj minuti drugog poluvremena Sejad Salihović iz slobodnog udarca izjednačio je rezultat na utakmici. Sa dva postignuta gola u nastavku utakmice Švedska je preko Martina Olssona u 68. i 82. minuti stigla do ubjedljive prednosti. U posljednjoj minuti utakmice Ermin Zec smanjio je rezultat, da bi nekoliko trenutaka kasnije Marcus Berg postavio konačan rezultat 4–2. Za nacionalni tim Bosne i Hercegovine u ovoj utakmici debitantski nastup ostvario je Mehmed Alispahić.

## Statistika 
## Utakmice 
|}

## Reference 
## Vanjski linkovi 
* Bosna i Hercegovina–Švedska na EU-Football.info
* Bosna i Hercegovina–Švedska na National-Football-Teams.com

Švedska
Bosna i Hercegovina
Babica dubinka

**Babica dubinka** (*Blennius ocellaris*) ili **slingura dubljinka** je riba iz porodice slingurki odnosno babica (*Blenniidae*). Kako naraste do 20 cm spada u veće vrste ove porodice. Živi na stjenovitom dnu, voli veće dubine, a najčešće na dubinama između 10 i 400 m. Dijeli mnoge zajedničke osobine sa ostalim slingurkama: izduženo golo tijelo, bez ljusaka i sluzavo, veliku glavu, jake čeljusti, kožne izrasline na glavi. Boja joj varira od svijetlo smeđe, ljubičaste, pa do nijansi zelene, cijelo tijelo i glava su prošarani interesantnim šarama. Leđna peraja joj je velika, naročito na prednjem dijelu. Hrani se uglavnom noću, račićima i sitnim životinjicama. Razmnožava se od aprila do jula, a mužjaci čuvaju jaja koja se najčešće nalaze na donjem dijelu nekog kamena ili u praznoj ljušturi dagnji.

Živi na obalama istočnog Atlantika, od Maroka do Francuske, te po cijelom Mediteranu i u Crnom moru

## Stanište 
Babica dubinka je pridnena riba. Živi na raznim dnima, a preferira pjeskovita dna, na 15 do 200 (maksimalno 300) metara dubine, uglavnom između 50 i 200 m.

## Razmnožavanje 
Mrijesti se u proljeće. Ženke polažu ikru ispod praznih ljuštura školjaka, kamenja i sl. Ikru čuvaju mužjaci.

## Reference 
## Vanjski linkovi 
Kategorija:Jadranske ribe
Kategorija:Slingurke
Babica jadranska

**Babica jadranska** (*Lipophrys adriaticus* ili *Blennius adriaticus*) riba je koja spada u porodicu slingurki (Blenniidae). Živi na kamenoj obali, na prijelazu između plime i oseke, gdje iskorištava snagu talasa da se popne na suhi dio u potrazi za hranom. Može udisati atmosferski zrak. Tijelo joj je karakteristično za slingurke, izduženo, bez ljuski i slinavo. Sivo maslinaste je boje na gornjem dijelu tijela, sa svijetlijim šarama, a donji dio je svijetlo smeđe do bjelkaste boje. Hrani se algama i račićima, a naraste do 5 cm  dužine.

Staništa su joj Jadransko, Egejsko, Mramorno i Crno more. Česta je u Dalmaciji, a nešto rjeđa na sjevernom Jadranu.

## Reference 
## Vanjski linkovi 
* http://fishbase.fishinfo.cn/Summary/SpeciesSummary.php?id=25969

Kategorija:Jadranske ribe
Kategorija:Slingurke
Addisonova bolest

**Adisonova bolest** je rijetka hronična bolest, koja nastaje kao posljedica obostranog razaranja kore nadbubrežnih žljezda. U većini slučajeva dolazi do obostrane atrofije, ali nije u potpunosti razjašnjen uzrok ove pojave. Kao posljedica, dolazi do smanjenog ili potpunog prestanka lučenja hormona kore nadbubrega i odgovarajuće simptomatologije.

Pojavljuje se obično između 25. i 45. godine života i to češće kod muškaraca. Naziv je dobila po ljekaru Thomasu Addisonu (1793 - 1860), koji je opisao ovu bolest 1855.

## Etiologija
Najčešći etiološki faktori su tuberkuloza i tzv. primarna atrofija kore nadbubrega, koja predstavlja autoimuni proces. Ređi etiološki faktori su: gljivične infekcije, hemohromatoza, amiloidoza, leukemične infiltracije i bilateralne metastaze malignih tumora, vaskularne tromboze, obostrana suprarenalektomija (uklanjanje nadbubrežnih žlezda) i dr.

## Dijagnoza
Dijagnoza se postavlja na osnovu kliničke slike i dopunskih dijagnostičkih postupaka. Određuje se nivo hormona u plazmi, radi se pregled mokraće, pregled elektrolita u serumu, krvna slika, određivanje glikemije itd.

## Liječenje
Dok joj još nije bio utvrđen uzrok, Adisonova bolest se nije mogla liječiti i završavala se prilično brzo smrću pacijenta. Danas se sprovodi doživotna supstituciona terapija (uzimanje sintetičkih hormona i drugih materija). Najvažnije je nadoknaditi manjak glikokortikoida, što se postiže davanjem kortizona ili hidrokortizona. Hranom se unose povećane količine soli i ugljenih hidrata. Inače, potrebne su znatno veće doze kortizola za vreme svake infekcije, hirurške intervencije, traume i stresa.

## Reference
Kategorija:Bolesti
Kategorija:Endokrinologija
Kategorija:Hitni medicinski slučajevi
Babica dalmatinska

**Babica dalmatinska** (*Lipophrys dalmatinus*) ili slingurica rupičarka je riba koja spada u porodicu slingurki (*Blenniidae*). Smatra se da je svoje latinsko ime  *Dalmatinus* dobila po Jurju Kolombatoviću koji ju je klasificirao.

## Opis 
Tijelo joj je golo, bez ljusaka i sluzavo, nema izraslina poviše očiju, svijetlozelene boje s 6-7 okomitih maslinastih pruga. Mužjak mijenja boju prilikom zavođenja u jarko žutu, s crnom krunom na glavi. Živi u rupama okomitih stijena, ili čak u praznim ljušturama školjki, u plićaku do 2 m, naraste do 4,1&nbsp;cm dužine. Hrani se algama i sitnim životinjicama. Razmnožava se od maja do jula, mužjak čuva jajašca.

Ova vrsta živi na Mediteranu i na obalama Portugala.

## Reference 
## Vanjski linkovi 
Kategorija:Jadranske ribe
Kategorija:Slingurke
Babica crnoglava

**Babica crnoglava** (lat. *Lipophrys nigriceps*) ili slingurica crnoglavka je jedna od vrsta koje spadaju u porodicu slingurki (lat. Blennidae). I ova vrsta ima tijelo bez ljuski, sluzavo, a ima i još jednu karakteristiku slingurki, izduženo tijelo. Crvene je boje s crnim mrljama na glavi. Živi u plićaku, do 6 metara dubine, gdje živi u pukotinama kamenja i u spiljama. Naraste samo do 4.1&nbsp;cm dužine, hrani se račićima i algama.

Ova je riba endemska vrsta u Mediteranu.

## Reference 
## Vanjski linkovi
Kategorija:Jadranske ribe
Kategorija:Slingurke
Ladislav V, kralj Ugarske

**Ladislav Posmrtni** (22. februar 1440 - 23. novembar 1457; mađarski: **László Postumus**, češki: **Ladislav Pohrobek**) je bio kralj Ugarske (kao **Ladislav V**) i Češke, te vojvoda Austrije. Vladavina mu je obilježena sukobom između njegovog skrbnika Ulrika, grofa Celjskog, i mađarske velikaške porodice Hunjadi.

## Porodica 
Ladislav je bio jedini sin Alberta Habsburgovca, kralja Njemačke, Ugarske i Češke, a rođen je nakon očeve smrti (otuda nadimak *Posmrtni*). Njegova majka je bila Elizabeta Luksemburška, kćerka cara, ugarskog i češkog kralja Sigismunda Luksemburškog.

## Vladavina u Ugarskoj 
Kako je kralj Albert iza sebe ostavio dvije kćerke i trudnu udovicu, Ugarska je za kralja izabrala poljskog vladara Vladislava III. Međutim, Ladislavova majka Elizabeta prisilila je ugarskog primasa da okruni Ladislava za kralja u Stolnom Biogradu 15. maja 1440, nakon što nije uspjela izboriti krunu za sebe lično. Zatim je sina stavila pod skrbništvo i zaštitu muževog rođaka, njemačkog kralja Fridrika III. Ugarski su staleži, međutim, objavili povelju kojom su Ladislavovu krunidbu proglasili ništavnom i nevažećom.

Kraljica Elizabeta je umrla 1442. Nakon Vladislavove smrti 1444, Ladislav je izabran za ugarskog kralja, ali Fridrik je ostao skrbnik Ladislava i krune sve do 1452. Skrbništvo nad djetetom je kasnije dodijeljeno Ulriku, jednom od neprijatelja Janka Hunjadija, koji je ranije izabran za upravitelja Ugarske sa svim kraljevskim i upravnim ovlastima. Ulrik je uspio usaditi mržnju prema porodici Hunjadi u mladoga kralja.

## Vladavina u Češkoj 
Ladislav je, još uvijek maloljetan, 28. oktobra 1453, okrunjen kao kralj Češke. Nakon toga većinu je vremena provodio u Pragu i Beču. Regenti su vladali njegovim kraljevstvima: Juraj Podjebradski u Češkoj i Hunjadi u Ugarskoj. Nakon Hunjadijeve smrti u augustu 1456, njegov je sin, Ladislav Hunjadi, smaknuo Ulrika kasnije iste godine. Smaknuće Ladislava Hunjadija u martu 1457, nakon što se Ladislav V zakleo da mu neće nauditi, podiglo je takvu buru u Ugarskoj da je kralj morao bježati u Prag, gdje je i umro iste godine.

## Smrt 
Vijekovima se nagađalo da su Ladislava otrovali njegovi politički protivnici ili njegov nasljednik na češkom prijestolju, Juraj Podjebradski. Međutim, analizom Ladislavova kostura, koja se provodila od 1987. do 1988, utvrđeno je da je umro od dječje leukemije.

## Reference 
Kategorija:Rođeni 1440.
Kategorija:Umrli 1457.
Kategorija:Kraljevi Ugarske
Kategorija:Kraljevi Češke
Kategorija:Hrvatski vladari
Kategorija:Vojvode Austrije
Bell

Bell može značiti:

* englesko prezime Bell (prezime)
* britanska marka automobila Bell (auto)

Bell se zovu mjesta:

U Njemačkoj:
* Bell (Mendig)
* Bell (Hunsrück)

u Australiji:
* Bell (New South Wales)
* Bell (Queensland)

u SAD:
* Bell (Alabama)
* Bell (Arizona)
* Bell (Florida)
* Bell (Georgia)
* Bell (Illinois)
* Bell (Kalifornija)
* Bell (Maryland)
* Bell (Michigan)
* Bell (Oklahoma)

Imena firmi:
* Bell AG (Schweiz), producent mesnih proizvoda
* Bell Aircraft Corporation, bivši američki producent aviona
* Bell Audio Systems
* Bell Canada, telekomunikacijska firma u Kanadi
* Bell Helicopters, američki producent helikoptera
* Bell Telephone Company, pogledaj Bell Laboratories
**  Bell Laboratories
** BellSouth dio AT&T-Bell-Koncerna

**Također pogledajte:**
* Archie Bell & the Drells
* Bell Island
* Belle
* Bell Gothic
* Blue Bell
* The Bell Curve
* Bell No. 1 ESS
* Bell Township
* Bel
* Bells
Holecistektomija

mini|300px|Laparoskopska holecistektomija
mini|300px|Rengensko snimanje u toku holecistektomije
**Holecistektomija** je hirurška metoda kojom se odstranjuje žučna kesa. Postoje dvije metode; otvorena ili klasična holecistektomia i laparoskopska holecistektomija. To je najčešća metoda za tretman simptomatskih bilijarnih kamenaca.

## Priprema za holecistektomiju
Prilikom preoperativne pripreme urade se laboratorijski testovi, snimak pluća i testovi za ispitivanje srčane funkcije uz konzultaciju internista i anesteziologa. Uklanjanje dlaka se vrši posebnim mašinama za skidanje dlaka neposredno prije operacije jer brijanje je povezano sa većom incidencijom infekcija zbog oštećenja kože. koža se opere dezinfekcionim sredstvima od bradavica do pubične regije. Šest sati prije operacije se ne uzima hrana i tečnost.

## Postoperativno praćenje pacijenata 
Nakon operacije medicinske sestre provjeravaju sadržaje drenova, da li pacijent zadovoljavajuće diše i bilježe unos tečnosti, količinu izlučene mokraće i drugih tekučina. Pacijent se savjetuje da udahne duboko svaki sat, provjerava se prohodnost disajnih puteva, krvarenja rana i slično. Prate se vitalni parametetri pacijenta. Pacijenti ovisno o operativnom zahvatu ne uzimaju hranu na usta u periodu od nekoliko sati do nekoliko dana i u tom periodu primaju infuzione otopine. Pažnja se obraća na prisustvo žući ili krvi na sadržaj drenova ukoliko postoje.

## Klasična holecistektomija 
Za klasičnu holecistektomiju koristi se standardni laparotomijski set bez potrebe za drugim dodatnim instrumentarijem. Operacija kojom se otvara abdomen se naziva laparotomija. Dužina reza je od 10 do 15&nbsp;cm. Pristup je ili subkostalnim rezom ili medijalnim supraumbilikalnim rezom sa holecistektomijom urađenom standardnim hirurškim instrumentima. Trbuh se drenira u većini slučajeva a operativna rana se zatvara po uzusima klasične abdominalne hirurgije.,

## Laparoskopska holecistektomija 
Laparoskopska holecistektomija radi se sa standardnim laparoskopskim stubom Operativni tim sačinjavaju tri hirurga od kojih dva stoje na lijevoj strani pacijenta i jedan na desnoj strani. Pacijent je u položaju anti-Trendelenburga 20% te blago naget na lijevu stranu. Operativni zahvat je izvođen koristeći četiri troakara, dva od 10&nbsp;mm i dva od 5&nbsp;mm, sa intraabdominalnim pritiskom od 14 mmHg. Položaj troakara se ne razlikuje od standardnog te smo jedan 10mm postavljali umbilikalno, j jedan od 10mm epigastrično te dva od 5mm desno subkostalno. Koristi se obično tehnika otvorene laparoskopije sa Hassonovim troakarom ili tehnika sa Verres iglom. Holecistektomija se radi sa standardnim laparoskopskim setom uz klipanje arterije cistike i duktus cistikusa sa po tri klipa. Žučna kesa se vadi kroz umbilikalnu portu, a po potrebi otvor se proširi da bi se lakše izvadila žučna kesa. Pri zatvaranju otvora troakara ušiva se fascija na 10mm otvorima te kod većine pacijenata plasira intradermalni šav.

## Reference 
## Reference 
Kategorija:Hirurgija
Laparotomija

**Laparotomija** (lat: laparotomia) je hirurška procedura koja se odnosi na otvaranje trbušne duplje.  Coeliotomia je drugi naziv.
## Terminologija 
Dijagnostička laparotomija se naziva i ekplorativna laparotomija i radi se u slučaju kada je priroda bolesti nepoznata.

Terapeutska laparotomija se radi kada je poznat uzrok (čir, žučni kamenci, rak debelog crijeva) i laparotomija je potrebna da bi se bolest izlječila.

Uobičajeno je samo ekplorativnu laparotomiju smatrati samostalnom procedurom jer se kod drugih operacija smatra početnom fazom operacije.

## Tipovi incizija 
### Medijalna laparotomija
Medijalna laparatomija (lat. *laparotomia mediana*) je vertikalna incizija koja ide kroz središnju liniju na mijestu gdje se spajaju niti musculus rectus abdominis na dijelu koji se zove bijela linija (lat.*linea alba*).
[edit] Midline
Gornja medijalna laparotomija (lat. *laparotomia mediana superior*) se proteže od ksifoidnog nastavka do pupka.
Donja medijalna laparotomija (lat. *laparotomia mediana inferior*) se proteže od pupka do mons pubis.
Središnja incizija je preferirana kod eksplorativne laparotomije

### Drugi tipovi laparotomija
*Kocherova (desna subkostalna) incizija (po Emil Theodor Kocher); koristi se za pristup jetri i bilijarnom traktu
*Davisova ili Rockey-Davisova incizija u donjem desnom kvadrantu se koristi za apendektomiju.
*Pfannenstielova incizija, poprečna incizija ispod pupka odmah iznad pubične simfize. Kod ove operacije se koža. potkožno tkivo i fascija sijeku poprječno a linea alba uzdužno. Koristi se za carski rez i ginekološke operacije.  
*Lumbotomija se koristi straga u slabinskoj (lumbalnoj) regiji kada je potreban pristu bubrezima i gornjim kokraćnim kanalima..

## Reference 
Kategorija:Hirurgija
Kategorija:Medicinske procedure
Caracas

**Caracas**, zvanično **Santiago de León de Caracas** (**CCS**), jest glavni i najveći grad Venecuele. Nalazi se na sjeveru zemlje, slijedeći konture uske doline Caracas, u oblasti venecuelanskih priobalnih planina (Cordillera de la Costa). Temperature u dolini su proljetne. Terene pogodan za građenje se nalazi između 760 and 910 m nadmorske visine. Dolina se nalazi blizu Karipskog mora, odvojena od obale strmim planinskim masivom Cerro Ávila, koji se izdiže do 2200 m nad morem; prema jugu je više brda i planina.

"El Distrito Metropolitano de Caracas" (Metropolitenski distrikt Caracas-a) uključuje "Distrito Capital" (u nadleštvu glavnog grada) i četiri ostale općine u Državi Miranda, uključujući: Chacao, Baruta, Sucre, i El Hatillo. "Distrito Capital" ima po podacima iz 2009. populaciju od 2,097,350 stanovnika, dok "Distrito Metropolitano", šira gradska oblast ima 3 196 514, po podacima iz 2008.


Kategorija:Glavni gradovi južnoameričkih država
Sinagoga u Grazu

[mini|250px|Novoizgrađena sinagoga u [Grazu]]
**Sinagoga u Grazu** se nalazi na desnoj obali Mure u 5. gradskom okrugu Gries.

## Historija 
Prva sinagoga u Grazu na čijim je temeljima 1998. izgrađena nova, je uništena od strane nacista u kristalnoj noći između 9. i 10. novembra 1938. Malo po tome su minirani ostaci, te je zemljište na kojem se nalazila poravnano. Svi Jevreji iz Graza su protjerani u Beč odakle se vršila dalja deportacija. Time je Graz postao prvi grad očišćeni grad na području Ostmark. Do 1998. godine se na mjestu sinagoge nalazio samo travnjak sa spomenpločom.

Već 1983. godine, umjetnik Fredo Ertl kontaktira zajednicu Jevreja grada Graza sa željom da se očiste bar temelji zgrade i prikažu javnosti. Ova molba je zbog straha od antisemitičkih izgreda odbijena. Ertl je pri svojim istragama došao do saznanja, da su cigle stare bogomolje iskorištene za gradnju jedne garaže na periferiji grada već 1939. godine. Bračni par Jörg i Ingrid Mayr, oboje arhitekti već obnovljene hale za ceremonije na jevrejskom groblju, poslije dobijene informacije sa studentima, odlaze po cigle već suronule garaže, te sa njima grade zaštitni zid oko areala na kojem je stojala sinagoga. Nova sinagoga je pravljena na temeljima stare, ali sa manjim dimenzijama.

## Arhitektura 
U sredini sinagoge se nalazi stakleni Almemor (Bima), mjesto na kojem se čita iz Tore. Odmah iza, se nalazi niša u kojoj se drže role Tore. Krov sinagoge je oslonjen na 12 stupova, koji po jevrejskom vjerovanju predstavljaju 12 plemena Izraela. Krov je zatvoren staklenom kupolom koja podsjeća na uništenu sinagogu, a u staklu su urezbarene molitve na hebrejskom.

## Literatura 
* Alois Kölbl i Wiltraud Resch: *Putevi Bogu. Crkve i Sinagoga u Grazu.* Styria Verlag, Graz-Beč 2004, Str. 170-172.

## Također pogledajte
*Bima (sinagoga)

## Vanjski linnkovi 
* Izgled stare sinagoge .

Kategorija:Judaizam
G
Kategorija:1998. u arhitekturi
Kategorija:Graz
Kategorija:Sinagoge u Grazu
Kategorija:Okrug Gries
Bima (sinagoga)

**Bima**, također: *Bimah*, poljski: *Bimot*, od grčke riječi Βήμα, Bema, Također **Almemor**, je centralno mjesto u sinagogi na kojem se čita iz Tore za vrijeme bogosluženja.

Po pravilu, Bima se sastoji od uzvišenog pulta i podija, stola na kojem se za vrijeme čitanja polažu role Tore, te po jednog stepeništa za uspon na podij i silazak.

U ortodoksnom judaizmu, Bima se tradicionalno nalazi u samom centru sinagoge, dok se u sinagogama kojima se služe reformatorski Jevreji nalazi na istočnoj strani sinagoge.

Datoteka:Inside old synagogue Krakow.JPG|Stara sinagoga u Krakovu, Bima u sredini
Datoteka:SPAmster.JPG|Sefardijska sinagoga u Amsterdamu, Bima u prednjem dijelu
Datoteka:Berlin Synagoge Rykestrasse Hauptschiff.JPG|Sinagoga u Berlinu

## Literatura 
* Krinsky, Carol Herselle: *Sinagoge Evrope - Arhitektura, Historija i značaj*. Fourier, Wiesbaden 1988, 
* Keßler, Katrin: *Prostor i ritovi sinagoge*. Imhof, Petersberg 2007, 

Kategorija:Judaizam
Bima

* Bima (sinagoga), dio jevrejske bogomolje.
* Bima (narod), narod u Indoneziji
* Bosanska Islamska Medicinska Asocijacija
Velika nagrada Kanade 2010.

**Velika nagrada Kanade 2010.** (formalno **Formula 1 Grand Prix du Canada 2010** )  je bila osma runda sezone Formule 1 2010. godine. Održana je u Montrealu, Quebec, Kanada na stazi Gilles Villeneuve 13. juna 2010. Ovo je bila prva Velika nagrada koja se održava na sjevernoameričkom kontinentu od Velike nagrade Kanade 2008. godine. Utrku je osvojio vozač McLarena Lewis Hamilton, njegova druga pobjeda na Velikoj nagradi Kanade, ispred timskog kolege Jensona Buttona i vozača Ferrarija Fernanda Alonsa.

Ovo je bio posljednji 1-2  rezultat McLarena do Velike nagrade Italije 2021. i posljednji jedan-dva finiš između britanskih vozača do Velike nagrade Sao Paula 2022. godine.

## Rezultati treninga (Petak) 
### Prvi trening  
### Drugi trening  
## Rezultati treninga (Subota) 
### Treći trening  
### Kvalifikacije 
## Utrka (Nedjelja) 
[desno|mini|[Jenson Button je postavio najbrže vrijeme u prvom slobodnom treningu.]]
[desno|mini|[Vitantonio Liuzzi krenuo je u trku sa najbolje pete pozicije u karijeri.]]
[lijevo|mini|[Michael Schumacher se kvalifikovao na trinaestoj poziciji.]]
[desno|mini|U prvom krugu došlo je do kontakta između [Felipe Massa|Felipea Masse i Vitantonija Liuzija.]]
[lijevo|mini|[Kamui Kobayashi je postao još jedna žrtva "Zida šampiona".]]
[desno|mini|[Sébastien Buemi vodio je trku po prvi put u karijeri.]]
[lijevo|mini|[McLaren je postigao svoju treću 1-2 u sezoni.]]

## Reference 
Kanada
Kategorija:2010. u Kanadi
2010
Jeffrey Sachs

**Jeffrey David Sachs** (engleski izgovor: ˈsæks); rođen 5. novembra 1954., u Detroit-u, Michigan, USA), je američki ekonomista i direktor Earth instituta na univerzitetu Columbia. Jedan od najmlađih profesora ekonomije u SAD, u historiji. Sachs je postao poznat po primjeni ekonomske šok terapije u razvijenim zemljama i istočnoj Evropi. Također je poznat po svojim radovima vezanim za izazove ekonomskog razvoja, okolinske održivosti, ublaženja siromaštva, otpisivanju duga siromašnim zemljama i globalizaciji.

## Također pogledajte 
* Gro Harlem Brundtland

## Reference 
## Vanjski linkovi 
* http://www.ipu.org/video/sachs.htm

Kategorija:Američki ekonomisti
Kategorija:Biografije, Detroit
Kategorija:Rođeni 1954.
Digitalni karbon

***Digitalni karbon*** ili *Digitalni ugljik* (eng. *Altered carbon*) je naučnofantastični roman britanskog pisca Richarda Morgana, pripada vremenu koje bismo najbolje mogli nazvati *poslije cyberpunka*, a ističe se mogućnošću pohranjivanja identiteta osobe digitalnim putem (što omogućava *utakanje*, tj. oživljavanje bilo preminulih bilo poginulih ljudi).

## Radnja 
Sve ono što nas čini individuom može se snimiti, pohraniti, ponovo pročitati i upisati u kapsulu koju svaki čovjek dvadeset šestog vijeka nosi usađenu u donji dio lobanje, što je prilično jednako pojmu besmrtnosti. Bar za bogate koji mogu klonirati svoja tijela ili kupiti neku bolju verziju od one koju trenutno nose. Ujedinjeni narodi vladaju novim kolonijama putem posebno obučenih jedinica ­ takozvanih Poslanika – ratnika čije ličnosti ne smeta ni često mijenjanje tijela ni povremena smrt. Takvi odredi provode ponekad dvojbenu politiku majčice Zemlje.

Takeshi Kovacs je Poslanik-dezerter, koji zaleđene svijesti trenutno izdržava kaznu zbog počinjene pljačke. Cijenu preostalih 117 godina zatvora otkupio je milijarder Lawrence Bancroft ne bi li riješio misteriju vlastitog samoubistva. Nakon što je oživljen u novom tijelu, s posljednjom pohranjenom verzijom svoje ličnosti ustanovio je da mu nedostaje 48 sati sjećanja. Što se dogodilo u tih 48 sati da je jednog od najmoćnijih ljudi na Zemlji natjeralo da sebi oduzme život – to treba otkriti Takeshi Kovacs, useljen u tijelo policajca osuđenog zbog korupcije. Ako uspije preživjeti istragu i otkriti istinu, Takeshi će biti pomilovan, a ako ne, biće ponovo zamrznut.

Svijet budućnosti u "Digitalnom karbonu" Richarda Morgana okrutna je ekstrapolacija globalizacije, ali u osnovi to je klasičan noir krimić.
Nastavci "Digitalnog karbona" su "*Broken angels*" i "*Woken furies*".

## Prevodi 
Roman je na hrvatski preveo Neven Dužanec, a ilustracija na naslovnici je od Igora Kordeja u izdanju Algoritma. Iako je prvo izdanje u Ujedinjenom Kraljevstvu objavljeno 2001. u Srbiji se pojavilo u maju 2013. godine u izdanju izdavačke kuće "Lagune".

## Adaptacije 
Na osnovu romana, 2018. godine je snimljena serija od 18 epizoda.

## Nagrade 
* Godine 2003. "Digitalni karbon" je u kategoriji najbolja novela osvojio nagradu Philip K. Dick.

Kategorija:Britanska književnost
Kategorija:Naučna fantastika